Ο **Ρόμπερτ Σταμπολζίεφ** (*Robert Stambolziev*, 26 Οκτωβρίου 1990) είναι Αυστραλός ποδοσφαιριστής σλαβομακεδονικής καταγωγής που αγωνίζεται ως ακραίος επιθετικός. Έχει υπάρξει διεθνής με την Εθνική Αυστραλίας U20.

Καριέρα
-------

### Καριέρα συλλόγων

Ο σλαβομακεδονικής καταγωγής Ρόμπερτ Σταμπολζίεφ γεννήθηκε στη Μελβούρνη της Αυστραλίας και ξεκίνησε το ποδόσφαιρο από τα τμήματα υποδομών της Πρέστον Λάιονς. Κατόπιν έπαιξε στην ομάδα νέων της Χιουμ Σίτυ ΦΚ και στην ηλικία των 14 ετών μετακόμισε στην Αγγλία και εντάχθηκε στα τμήματα υποδομών της Μπρίστολ Σίτι, όπου σε σύντομο χρονικό διάστημα προωθήθηκε στην δεύτερη ομάδα του συλλόγου του Μπρίστολ. Το καλοκαίρι του 2009 αποκτήθηκε από τον Παναθηναϊκό, στο δυναμικού του οποίου άνηκε μέχρι και το 2011, αγωνιζόμενος με την ομάδα νέων στα πρωταθλήματα Κ-20 της Σούπερ Λιγκ, όπου και έδειξε πολύ θετικά δείγματα και αποτέλεσε πρώτος σκόρερ των νέων του Παναθηναϊκού. Εν το μεταξύ, με τον ερχομό του το καλοκαίρι του 2009, παραχωρήθηκε για 1 εξάμηνο δανεικός στον Α.Ο. Καβάλα.

Το καλοκαίρι του 2011 αποκτήθηκε από την Προοδευτική, με τη φανέλα της οποίας αγωνίστηκε στο πρωτάθλημα της Φούτμπολ Λιγκ 2, ξεκινώντας την επαγγελματική του καριέρα. Τον Ιανουάριο του 2012 έμεινε ελεύθερος από την ομάδα του Πειραιά και ακολούθως, μεσούσης της περιόδου 2011-12, αποκτήθηκε από τον Θρασύβουλο Φυλής. Με την ομάδα της Φυλής έκανε ντεμπούτο στο πρωτάθλημα της Φούτμπολ Λιγκ και στο τέλος της περιόδου έμεινε ελεύθερος.

Το καλοκαίρι του 2012 μετακόμισε στην Κύπρο παίρνοντας μεταγραφή στον Ολυμπιακό Λευκωσίας, με τον οποίο διέγραψε την πρώτη του ολοκληρωμένη χρονιά, σημειώνοντας 24 συμμετοχές. Το καλοκαίρι του 2013 αποκτήθηκε από τη νεοφώτιστη στην Α΄ Κατηγορία Κύπρου, Α.Ε.Κ. Κουκλιών. Με τη φανέλα της ομάδας της Πάφου είχε την πιο παραγωγική του χρόνια, σημειώνοντας συνολικά 6 τέρματα σε 27 συμμετοχές και αξιοσημείωτα, συμμετείχε και σκόραρε 1 τέρμα στον πρώτο αγώνα της ιστορίας της ομάδας στην Α΄ Κατηγορία με αντίπαλο την Α.Ε.Κ. Λάρνακας στην πρεμιέρα του πρωταθλήματος, της οποίας επικράτησε με 2-1 σημειώνοντας παράλληλα την πρώτη νίκη της ιστορίας της στο Κυπριακό πρωτάθλημα.

Το καλοκαίρι του 2014 επέστρεψε στην Ελλάδα έπειτα από μια 2ετία στην Κύπρο, παίρνοντας μεταγραφή στη νεοφώτιστη στην Σούπερ Λιγκ, Νίκη Βόλου. Με την φανέλα της Νίκης Βόλου έκανε ντεμπούτο στο Ελληνικό πρωτάθλημα, σημειώνοντας συνολικά 8 συμμετοχές. Τον Ιανουάριο του 2015 και έπειτα τα οικονομικά προβλήματα που αντιμετώπισε η ομάδα του Βόλου αποδεσμεύτηκε και μετακόμισε εκ νέου στην Αυστραλία, παίρνοντας μεταγραφή στην Σίντνεϊ ΦΚ. Με το τέλος της περιόδου 2014-15, το καλοκαίρι του 2015 ανανέωσε το συμβόλαιο του για ακόμη 1 χρόνο με την ομάδα του Σίδνεϊ.

Το καλοκαίρι του 2016 μετακόμισε στην Αγγλία για την Κιντερμίνστερ Χάριερς ΦΚ και τον Ιανουάριο του 2017 επέστρεψε στην Κύπρο, παίρνοντας μεταγραφή στην Π.Α.Ε.Ε.Κ. Κερύνεια. Με την ομάδα της Κερύνειας αγωνίστηκε στην Β΄ Κατηγορία για 1,5 χρόνο, σημειώνοντας συνολικά 15 τέρματα σε 30 συμμετοχές. Το καλοκαίρι του 2018 επέστρεψε στη γενέτειρά του Αυστραλία, παίρνοντας μεταγραφή στην Αλτόνα Μάτζικ ΣΚ.

### Διεθνής καριέρα

Είναι διεθνής με την Εθνική νέων Αυστραλίας. Έχει συνολικά 7 συμμετοχές και 2 τέρματα.

Παραπομπές
----------

1. ↑  Κοντά στο να υπογράψει στον Παναθηναϊκό ο Ρόμπερτ Σταμπολζίεφ in.gr
2. ↑  Τα έξι «Golden Boys»! 22 Οκτωβρίου 2010 leoforos.gr[*νεκρός σύνδεσμος*]
3. ↑  «Καλή εμφάνιση στο πρώτο φιλικό-Πήρε Σταμπόλζιεφ sport24.gr». Αρχειοθετήθηκε από το πρωτότυπο στις 23 Ιουλίου 2012. Ανακτήθηκε στις 17 Ιουνίου 2019.
4. ↑  ««Αργοναύτης» ο Σταμπόλζιεφ betboss.eu». Αρχειοθετήθηκε από το πρωτότυπο στις 13 Ιανουαρίου 2023. Ανακτήθηκε στις 17 Ιουνίου 2019.
5. ↑  Στην Προό ο Σταμπολζίεφ onsports.gr
6. ↑  «Διαζύγιο» με τρεις η «Προό» onsports.gr
7. ↑  Κλείνει Σταμπολζίεφ ο Θρασύβουλος onsports.gr
8. ↑  Θρασύβουλος: Λήγουν 19 συμβόλαια onsports.gr
9. ↑  Στον Ολυμπιακό ο Σταμπολζίεφ! sportdog.gr
10. ↑  Ολυμπιακός: Ανακοίνωσε Σταμπολζίεφ και Σμάτζ sigmalive.com
11. ↑  Το Who is Who του Ρόμπερτ Σταμπολζίεφ betarades.gr[*νεκρός σύνδεσμος*]
12. ↑  Το Who is Who του Ρόμπερτ Σταμπολζίεφ betarades.gr[*νεκρός σύνδεσμος*]
13. ↑  «Έγραψε» ιστορία η ΑΕΚ Κουκλιών onsports.gr
14. ↑  Κούκλια-ΑΕΚ (2-1): Ξεκίνημα με έκπληξη kathimerini.com.cy
15. ↑  Νίκη Βόλου:Ξεκίνημα στις μεταγραφές με Σταμπολζίεφ betarades.gr[*νεκρός σύνδεσμος*]
16. ↑  Μια ντουζίνα για τη Νίκη taxydromos.gr
17. ↑  Νίκη Βόλου: Ανακοίνωσε Βλουτ και τέσσερις παίκτες sport24.gr
18. ↑  Νίκη Βόλου : Aνακοίνωσε τους Σκούρτη, Νικλητσιώτη, Μαχλελή και Σταμπολζίεφ, ανανέωσε με τους Τσουκάνη, Ταίρης, Μέτσε, Κορέτα και Αργύρης! palo.gr
19. ↑  «Ρόμπερτ Σταμπολζίεφ: Νίκη Βόλου superleaguegreece.net». Αρχειοθετήθηκε από το πρωτότυπο στις 24 Μαρτίου 2019. Ανακτήθηκε στις 17 Ιουνίου 2019.
20. ↑  ΣΥΝΕΧΙΖΕΙ ΣΤΗΝ ΑΥΣΤΡΑΛΙΑ Ο ΣΤΑΜΠΟΛΖΙΕΦ leoforos.gr[*νεκρός σύνδεσμος*]
21. ↑  Προφίλ και βιογραφικό του Ρόμπερτ Σταμπολζίεφ kidderminsterharriers.com[*νεκρός σύνδεσμος*]
22. ↑  Προφίλ και στατιστικά Ρόμπερτ Σταμπολζίεφ harriers-online.co.uk
23. ↑  SPORTDAY ΚΥΠΡΟΥ, 6 Ιανουαρίου 2017, σελ. 11 (ψηφ. σελ. 23)
24. ↑  Επίσημη σελίδα facebook της Αλτόνα Μάτζικ Σ.Κ.

Πηγές
-----

* Προφίλ και καριέρα του Ρόμπερτ Σταμπολζίεφ transfermarkt.com
* Προφίλ και καριέρα του Ρόμπερτ Σταμπολζίεφ sport.de
* Επαγγελματική καριέρα του Ρόμπερτ Σταμπολζίεφ int.soccerway.com
* Προφίλ και στατιστικά Ρόμπερτ Σταμπολζίεφ harriers-online.co.uk